Komisijos Reglamentas (EB) Nr. 2081/2003
2003 m. lapkričio 27 d.
dėl šalių ir teritorijų nomenklatūros, skirtos išorinės prekybos Bendrijos statistikai ir prekybos statistikai tarp valstybių narių
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. gegužės 22 d. Tarybos reglamentą (EB) Nr. 1172/1995 dėl Bendrijos ir jos valstybių narių prekybos su šalimis, kurios nėra narės [1] su paskutiniais pakeitimais, padarytais Reglamentu (EB) Nr. 374/98 [2], ir ypač į jo 9 straipsnį,
kadangi:
(1) 2002 m. spalio 4 d. Komisijos reglamentas (EB) Nr. 1779/2002 dėl šalių ir teritorijų nomenklatūros, skirtos išorinės prekybos Bendrijos statistikai ir prekybos statistikai tarp valstybių narių [3] nustatė nuo 2003 m. sausio 1 d. galiojančią redakciją.
(2) Šalių ir teritorijų abėcėlinis kodavimas remiasi galiojančiu ISO alpha 2 standartu, kol jis atitinka Bendrijos teisės aktų reikalavimus.
(3) Atsižvelgiant į kodus paveikiančius pokyčius, būtina pateikti naują nomenklatūros redakciją.
(4) Vis dėlto pageidautina nustatyti pereinamąjį laikotarpį, kad tam tikros valstybės narės galėtų suderinti padarytus pakeitimus; dėl supaprastinimo yra svarbu, kad pereinamasis laikotarpis baigtųsi, kai įsigalios nuostatos, patikslinančios Bendrąjį administracinį dokumentą.
(5) Šiame reglamente numatytos priemonė atitinka Prekybos su valstybėms, kurios nėra narės, statistikos komiteto nuomonę,
PRIĖMĖ ŠĮ REGLAMENTĄ:
1 straipsnis
Nuo 2004 m. sausio 1 d. galiojanti šalių ir teritorijų nomenklatūros, skirtos išorinės prekybos Bendrijos statistikai ir prekybos statistikai tarp valstybių narių, redakcija nustatoma šio reglamento priede.
2 straipsnis
Šis reglamentas įsigalioja 2004 m. sausio 1 d.
Tačiau valstybės narės gali naudoti trijų skaitmenų šio reglamento priede nurodytus skaitmeniniu kodus, kol įsigalios nuostatos, patikslinančios Komisijos reglamento (EEB) Nr. 2454/93 [4] 37 ir 38 straipsnius.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. lapkričio 27 d.